|  |  |  |
| --- | --- | --- |
| DELO NA DALJAVO  Šolsko leto 2019/ 2020  Razred: 4. a | | |
| Predmet:  SLJ  Zaporedna št. ure: 117. | Datum:  20. 3. 2020 | Učiteljica:  Zdenka Mežan |
| Tema: Proza: Leopold Suhodolčan: O DEČKU, KI JE JEZDIL OGRAJE | | |
| Pripomočki: Berilo str. 102*,* 103 | | |
| Namen učenja:   * Branje in analiza umetnostnega besedila | | |
| Kriteriji uspešnosti: uspešen/na boš, ko boš:   * tiho in glasno prebral/a književno besedilo, * pri branju upošteval/a ločila, predloge (k, h, s, z, v) prebral/a skupaj z naslednjo besedo, * spoznal/a bajko, * prepoznal/a tipično slovenske pravljične osebe, kraj dogajanja, čas dogajanja, * poiskal/a razlago za neznane besede, * napisal/a nove naloge. | | |
| Potek dela:  Za začetek ustno odgovori na vprašanja:  Si že kdaj jezdil/a konja ali katero drugo žival? Kaj je domišljija? Meniš, da imaš bujno domišljijo? Zakaj? Kdaj ti pride prav?  O pisatelju:  Leopold Suhodolčan se je uveljavil predvsem kot mladinski pisatelj, čeprav je pisal tudi za odrasle. Ob kratki prozi in romanih je ustvaril več radijskih in televizijskih iger, urejal je revijo Kurirček in bil pobudnik bralne značke. Suhodolčana pa ni zanimala le besedna umetnost, pač pa tudi likovna in gledališka – slikal je akvarele in se udejstvoval kot igralec in režiser. Mladi bralci se še danes zabavajo ob njegovih knjigah Krojaček hlaček, Naočnik in Očalnik, Piko Dinozaver, Peter Nos je vsemu kos in mnogih drugih. Za svoje delo je Suhodolčan prejel številne nagrade, njegova besedila pa so prevajali tudi v tuje jezike. Pisatelj Leopold Suhodolčan je poznal dečka, ki je jezdil ograje in mu niso predstavljale nikakršnih ovir. Te zanima, kako je mogoče jezditi ograje? To izveš v berilu na straneh 102 in 103.  Če nimaš berila, ker je ostalo v šoli, najdeš berilo na spletni strani [www.radovednih-pet.si](http://www.radovednih-pet.si) . Če ti ni odpre povezave, se moraš prijaviti po navodilih, ki so objavljena na šolski spletni strani pod Delo na daljavo.   * Besedilo odlomka O dečku, ki je jezdil ograje, tiho preberi.   Ti je besedilo všeč? Zakaj da/ne? Kakšno je tvoje mnenje o besedilu, književni osebi in dogajalnem prostoru.     * Besedilo preberi še enkrat in podčrtaj neznane besede. Njihovo razlago poišči v stvarnih pojasnilih ob robu berila ali na SSKJ Fran. * Ustno odgovori na naslednja vprašanja:   Ali v odlomku lahko preberemo kakšen je deček, koliko je star, kako mu je ime?  Ali je tvoja predstava dečka enaka dečku na ilustraciji v berilu?  Kaj pa izveš o dečku?  Presodi, ali bi za dečka iz zgodbe lahko rekli, da ima bujno domišljijo?  Si predstavljaš, kako deček jezdi ograje? Kako se loti takšnega podviga?  Ste že kdaj sam/a poskusil/a?  Ali avtor res verjame dečku, komu ta pojasni, da ne jezdi ograje, pač pa kavbojskega konja?  Junaški jezdec pa je vse glasneje jokal in nas klical. Se ti zdi ta poved logična? Je dečkovo ravnanje junaško? Zakaj tako meniš?  Določi kraj dogajanja. Kako veš, kje je deček jezdil ograje?  Ali lahko določiš čas dogajanja? Vrni se v besedilo in poišči poved, ki to dokazuje.  Katere ograje je jezdil deček? Čigave so bile ograje?  Ali je zadnja ograja, ki jo deček jezdi, res zelo visoka? Zakaj se zdi dečku visoka?  Kako si vi predstavljaš ograje, ki jih je deček jezdil? Besede, ki si jih naštel/a so se imenujejo **asociacije**. **Asociacija je predstava, ki se ti vzbudi, ko slišiš ali vidiš nekaj.** Preberi tudi literarnoteoretično definicijo v berilu.  Če te zanima, kaj vse se še dogaja v zgodbi, si v knjižnici sposodi knjigo Levi in desni klovn.  Nove naloge:  Doma se igrajte igro asociacij, ki gre takole: tisti, ki je prvi na vrsti, si izmisli poljubno besedo. Ostali morajo povedati besede, ki jih kakor koli povezujejo s prvo besedo. Na primer: med – medved (ki rad je med) – čebele (ki med zbirajo) – zajtrk (ker jeste med za zajtrk) – kruh (ker si ga namažete na kruh) – čokolada (ker je med tako sladek kot čokolada) itd.    Za zaključek besedilo 2x glasno preberi staršem. Pri tem upoštevaj pravila glasnega branja. | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti?  Kaj lahko naredim, da svoje znanje še izboljšam? | | |